
R E P U B L I K A  E  S H Q I P Ë R I S Ë
KUVENDI
SHËRBIMI ADMINISTRATIV


[bookmark: _GoBack]Lënda : 	Raporti vjetor i monitorimit të buxhetit  për programin  “Planifikim, menaxhim, administrimi” 2019


Programi buxhetor “Planifikim, menaxhim, administrimi” mundëson projektimin dhe planifikimin efiçent dhe efikas të shërbimeve që do të kryhen në Kuvendin e Shqipërisë me një impakt të lartë në veprimtarinë parlamentare, në përmbushje të funksioneve kushtetuese të Institucionit. Për të administruar me efikasistet resurset teknologjike, financiare dhe njerëzore, janë përcaktuar objektiva të qartë, të pranueshëm, realistë dhe të matshëm në kohë. Përmbushja e tyre ka garantuar një performancë në rritje, transparencë dhe përgjegjshmëri të lartë në përdorimin e fondeve buxhetore. Në zbatim të detyrimit në ligjin nr.10296 datë 08.07.2017 “Për menaxhimin financiar dhe kontrollin” i ndryshuar dhe akteve në zbatim të tij ekipi i menaxhimit të Programit Administraitiv në bashkëpunim me Shërbimin e  Financës dhe Buxhetit, përgatiti raportin vjetor të monitorimit të zbatimit të buxhetit për vitin 2019 si më poshtë vijon.
Programi ka dy objektiva dhe në këtë raport raportojme për aritjen ne secilin objektiv me produktet të realizuara  për gjatë vitit 2019.

Objektivi nr.1:  Të rritet niveli i transparencës, objektivitetit të informimit dhe aksesi i publikut në çështjet parlamentare duke punuar me kapacitete njerëzore profesionale	
Kuvendi i Shqipërisë edhe gjatë vitit 2019 ka organizuar punën për të përmirësuar më tej transparencën, në drejtim të rritjes së perceptimit për një parlament pranë dhe në kontakt me qytetarin si dhe përmirësimin e marrëdhënieve të tij me publikun. Komunikimi dhe informimi i vazhdueshëm publik, duke shtuar aksesin në punimet e organeve parlamentare, është në përmbushje të misionit të Kuvendit për të qenë i përgjegjshëm, i aksesueshëm dhe efikas. 

Kuvendi po implementon politika të reja të hapjes ndaj publikut për t’i përcjellë qytetarëve, grupeve të interesit, informacionin e duhur mbi veprimtarinë parlamentare, në përmbushje të funksioneve kushtetuese të Kuvendit, duke synuar rritjen e interesit dhe vëmendjes së publikut ndaj tyre, përmes transparencës.

Rritja e teknologjive të informacionit dhe komunikimit ka krijuar kushtet e duhura për marrëdhëniet dhe ndërveprimin gjithnjë e më të ngushta ndërmjet qytetarëve. Synimi ynë mbetet maksimizimi i stafit aktual me kapacitete të larta profesionale, pranë Sektorit të Pritjes së 
Qytetarëve, Këshillimit Ligjor dhe Trajtimit të Letrave dhe Peticioneve për implementimin edhe të programeve të reja për një komunikim efektiv, përmes një sërë instrumentesh, të cilat mund të përdoren me qëllim ndërtimin e marrëdhënieve funksionale me publikun. 

Në këtë 12 mujor analizues, është për tu përmëndur aktivitetet e organizuara, përdorimi i formularëve online për të bërë më të lehtë dhe të aksesueshme pjesëmarrjen e publikut dhe qytetarëve, studentëve në aktivitetet dhe veprimtaritë e Kuvendit.  Në kuadër të Transparencës së Veprimtarisë Parlamentare numri i vizitorëve për periudhën janar – dhjetor 2019 është 1091vizitorë. 

Në zbatim të ligjit 99/2018 “Për buxhetin e vitit 2019” , për vitin 2019 nuk ka pasur asnjë ndryshim në strukturën e Kuvendit të Shqipërisë.  Në zbatim të bazës ligjore dhe planit vjetor të rekrutimeve në Kuvendin e Shqipërisë, publikuar edhe në faqen zyrtare të Institucionit, nëpunësit e rinj pranuar në shërbimin civil dhe stafin politik gjatë vitit 2019 janë:
· Niveli i lartë drejtues 3 
· Niveli i mesëm drejtues 1 drejtorë 
· Niveli i mesëm drejtues 11 këshilltarë dhe 1 shef sektori
· Niveli ekzekutiv 30 specialistë dhe sekretarë në stafin politik: 

Larguar gjatë vitit 2019 nga institucioni i Kuvendit, niveli drejtues, niveli ekzekutiv dhe stafi politik:
· Niveli i lartë drejtues 3: 
· Niveli i mesëm drejtues 10 (këshilltarë dhe këshilltar politik) dhe 2 shef sektori: 
· Niveli ekzekutiv 29 specialistë dhe sekretarë në stafin politik: 
· Për kategorine “Punonjës administrative” 1: 

Në zbatim të planit të punonjësve të përkohshëm me kontratë, nga 11 teknik u rekrutuan 9 . 
Dy nëpunës civil  kanë dalë në pension gjatë vitit 2019. 
Masat disiplinore :   Asnjë masë disiplinore gjatë vitit 2019
Përsa i përket procesit të vetdeklarimit pranë DAP të gjithë nëpunësit civil që kanë pasur detyrimin për të plotësuar formularin e kanë dorëzuar pranë DAP në afatin e kërkuar.
Formularët e vlerësimit të punës për 6 mujorin e parë të vitit 2019 janë plotësuar nga të gjitha shërbimet, ndërsa vlerësimet e 6  mujorit  të dytë  janë në process. 
Gjatë kësaj periudhe, sipas legjislacionit në fuqi 4-nëpunës kanë ndjekur trajnimin e detyrueshëm nëpunës që janë në periudhë prove nga stafi i Kuvendit, pranë Shkollës së Administrates Publike.
Në mbështetje të vendimit 488 të KM date 10.07.2019 , është ngritur grupi i punës dhe po punohet në kuadër të hartimit të planit strategjik të institucionit.Grupi i punës ne bashkëpunim edhe me deputetët kanë zhvilluar takime punë dhe ëorshope në bashkëpunim me OCBE për draftimin e nje dokumenti sa me të plote , realist dhe të zbatueshëm. 
Në kuadër të Projektit me financim zviceran PACEP, në bashkëpunim me OSBE-në dhe  nëpërmjet Shërbimeve Parlamentare Zvicerane. u zhvillua  një workshop mbi informimin  qytetar të parlamentit, ku morën pjesë rreth 25 specialistë të shërbimit të botimit dhe shërbimit të mardhënieve me publikun të Kuvendit.Një ndër fushat e bashkëpunimit ka qënë eksperienca në modelin e Vademecum në aspektet e ndryshme të mbikqyrjes parlamentarëe të qeverisë dhe organeve të tjera që  kryejnë fuksione shtetërore.
Ka vijuar  edhe ne perfaqësuesit e  palës Swicerane për hapjen e qëndrës së Vizitorëve te Salla e Seancës Plenare , si një nga model i sukseshme  që zhvillohet ne prakikën parlamentare me synimin e rritjes së trasparencës dhe afrimit të qytetarëve sa më pranë personave të zgjedhur nga vota e tyre.  

Informimi publik dhe transparence maksimale 
Pjesëmarrja e publikut në procesin vendimmarrës është dëshmi e një sistemi politik demokratik, i cili vjen si një angazhim i dyanshëm: partnerët socialë, shoqëria civile dhe grupet e interesit, nga njëraanë, dhe Kuvendi, nga ana tjetër. Për këtë arsye një vëmendje e posaçme i është kushtuar nxitjes dhe forcimit të komunikimit me publikun. 
Transparenca nuk është vetëm një parim themelor mbi të cilin duhet të ushtrojnë veprimtarinë e tyre institucionet shtetërore në tërësi, por mbi të gjitha është një domosdoshmëri, e cila u mundëson qytetarë vetë informohen,të monitorojnë, madje të kontrollojnë veprimtarinë dhe punën e institucioneve, duke i siguruar publikut një mënyrë për t’u përfshirë në procesin e vendimmarrjes. 
Me qëllim nxitjen dhe mbështetjen e qytetarëve në kërkesën dhe interesin e tyre për veprimtarinë parlamentare dhe, ç’është më e rëndësishmja, për të nxitur dhe mundësuar në një kohë sa më të shpejtë përthithjen e mendimit dhe të perceptimit qytetar, të shoqërisë civile dhe të grupeve të interesit lidhurme projektligje gjatë shqyrtimit të tyre në Kuvendin e Shqipërisë, në një vend të dukshëm në homepage të faqes zyrtare të Kuvendit është një dritare e posaçme E-Democracy, https://www.parlament.al/Kuvendi/Edemokracia. Aktualisht është publikuar një formular, përmes plotësimit të të cilit qytetarët dhe gjithë të interesuarit mund të japin mendimet,komentet e tyre, të cilat në mënyrë automatike u përcillen personave përgjegjës për trajtimin e tyre, siç janë koordinatorja për të drejtën e informimit në Kuvendin e Shqipërisë dhe koordinatorja për shoqërinë civile. Po ashtu përmes elementeve vizuale (ikona, foto dhe video), faqja   zyrtare e Kuvendit thekson të gjithë informacionin e nevojshëm mbi projektligjet, seancën plenare, programin e punës dhe kalendarin e punimeve të Kuvendit, si dhe të gjithë dokumentacionin parlamentar lidhur me to. Një kujdes i posaçëm është treguar për informacionin dhe njohuritë mbi Kuvendin e Shqipërisë që u përçohen grupmoshave të reja përmes faqes zyrtare të Kuvendit.

Në përputhshmëri me ligjin nr. 119/2014 “Për të drejtën e informimit” në periudhën  01 janar- 31 dhjetor 2019 janë proceduar 61 kërkesa për informacion, duke iu përgjigjur kërkuesit brenda afateve të parashikuara në këtë ligj.

Gjatë këtij viti janë zbardhur dhe redaktuar 37 seanca plenare, me një total prej 11088 minutash, që janë pasqyruar në 1971 faqe, 443 mbledhje komisionesh, me një total prej 32391  minutash,  që janë pasqyruar në rreth 11512 faqe.Informaëcion i hedhur në faqen  
 
Analiza dhe punë kërkimore parlamentare
Kërkimi Parlamentar dhe Biblioteka sigurojnë një gamë të gjerë informacioni për deputetët dhe stafin e tyre mbështetës nëpërmjet ofrimit të shërbimit të referencës së librit, dokumentacionit parlamentar dhe bazave të të dhënave që disponon, me qëllim mbështetjen e tyre përmes informacionit për realizimin e detyrave gjatë procesit legjislativ dhe përfaqësues. 
Biblioteka disponon në fondin e saj 18934 volume libra, 14429 tituj (nga këto 10011 tituj në gjuhën shqipe dhe 4418 tituj në gjuhë të huaj). Gjatë vitit 2019 janë bërë 432 hyrje të reja si donacione, kopje të detyruara dhe materiale info.
Shërbimi i Kërkimit Parlamentar kryen kërkime legjislative bazuar në praktikat më të mira të vendeve perëndimore, me fokus vendet anëtare të Bashkimit Europian, si dhe në eksperiencat e ngjashme nga vendet e rajonit e të Ballkanit.
Materialet kërkimore legjislative kryhen nga Shërbimi i Kërkimit Parlamentar bazuar në kërkesat e ardhura nga anëtarët e Kuvendit të Shqipërisë dhe organet e tij, si dhe me vetë iniciativë, duke iu referuar kalendarit të miratuar të punimeve të Kuvendit dhe çështjeve të aktualitetit në vend.
Janë  hartuar 88 produkte kërkimore referuar kërkesave të deputetëve dhe të stafit të tyre ndihmës, si dhe 54 produkte kërkimore proaktive, me iniciativë në mbështetje hartuar referuar programit të punës së Kuvendit, si dhe kalendarit të punës së Komisioneve.
Në kuadër të bashkëpunimit me Qendrën Europiane të Kërkimit dhe Dokumentacionit Parlamentar, për këmbimin e informacionit ligjor, janë përgatitur 54 përgjigje dhe janë bërë 11 kërkesa. Përgjigjet janë informacione që përfshijnë fushat si më poshtë: 
-          Procedurat dhe praktikat parlamentare 
-          Kërkimi parlamentar, biblioteka dhe arkivi
-          Komunikimi teknologjik dhe informacioni në parlament
-          Ekonomia dhe politikat e buxhetit 
Në kuadër të bashkëpunimit ndërparlamentar rajonal, është përgatitur një material kërkimor (the fifth joint research paper).
Objektivi nr.2 Të sigurohet arkitekturë  optimale dhe bashkëkohore e teknollogjisë së informacionit si dhe infrastrukturë dhe kushte pune me standarte për veprimtarinë parlamentare, në përgjigje të sfidave të reja
Shërbimi i Teknologjisë së Informacionit siguron mirëmbajtje për funksionimin e sistemeve ekzistuese dhe mbarëvajtjen e punës së tyre përkatësisht. Gjatë vitit  2019 është mirëmbajtur  dhe përditësuar sistemet informatike aktuale të instaluara të cilat janë në funksion të deputetëve, administratës së Kuvendit, seancës plenare, etj. 
*Me investimin e blerjes së Firewall- mbrojtje e rrjetit informatik të Kuvendit nga sulmet  kibernetike dhe të disa programeve keqbërëse si p.sh. viruset, krimbat (worms) apo Trojan-ët.
*Sistemi Audio Video plotësoi nevojat e sallës së madhe të mbledhjeve me logjistiken e venojshme dhe bashkëkohore ne fuksion të oragnizimit të mbledhjeve te zgjeruara, konferencave për rreth 41 poste , 2 kabina përkthimi, rregjistrim audio vidio .
*Platforma online ndërsinstitucionale, pjesë e investimeve për vitin 2019, ka ndikuar  drejtpërdrejtë në efikasitetin e mekanizmit të ngritur për raportimin, kontrollin e institucioneve të pavarura që raportojne ne Kuvend. 
*Blerja Software & Hardware për menaxhimin dhe administrimin e dokumentave, përmes ndërtimit të sistemit Case and Document Management do të mundësojë rritjen e eficiencës në punë të stafit të Kuvendit, shpejtësinë e gjetjes së materialeve apo shkresave, dixhitalizimin e proceseve, ruajtjen, editimin, magazinimin dhe arkivimin e dokumenteve të prodhuara, minimizimin e përdorimit të letrës dhe inputeve të tjera për printimin e shkresave të ndryshme, ndjekjen e progresit të çështjeve të brendshme dhe nxjerrjen e statistikave mbi indekset e performancës. Gjatë vitit 2019, u realizuar procedura, u lidh kontrata,  janë pranuar dhe instaluar pajisjët hardware dhe janë bërë likujdimet . Procedurat që lidhet me programin, konfigurimet e tij sipas mënyrës se si fuksionon administrata e Kuvendit, trajnimi i të gjithë përdoruesve dhe të tjera karakteristika (features) do të likujdohen me fondet e vitit 2020. 
*Sistemi Elektronik i Votimit ne sallën e seancave plenare, parashikuar më fondet e investimeve të vitit 2019, u zhvillua si projekt, ndoqi procedurat e nënshkrimit të kontratës , janë pranuar një pjesë e pajsijeve sipas afateve . Për kete sistem, zhvillimi, konfigrimet e tjera të nevojshme do të behen gjate vitit 2020 deri ne marrjen ne dorezim të këtij sisitemi. Do të përdoren fondet e investimeve për vitin 2020. 
Sistemi për Digjitalizimi i Aseteve Mediatike, rrjeti kompjuterik i klasifikuar, pajisje portabël dhe sistemi portabël i përkthimit, u ndoqën hapat përkatëse por nuk u përfunduan në nënshkrim kontrate pasi procedurat u ndërprene për shak të fatëkeqësisë natyrore te 26 nëntorit 2019.  

U garantuan shërbimet për:
-Sistemi E-Parlament (procesin legjislativ në mënyrë elektronike) Software dhe Hardware i cili mbështetet mbi një grup pajisjesh server, SAN Storage dhe pajisje të tjera komplementare që bëjnë të mundur ekzekutimin e pandërprerë të tij. 
-Rrjeti Wireless i instaluar në ambjentet e Kryesisë së Kuvendit dhe Sallës së Seancave Plenare dhe platformës VPN.
-Sistemi i sigurisë së e-mail-it zyrtar të Kuvendit të Shqipërisë me qëllim parandalimin e sulmeve kibernetike ndaj tyre, si dhe eliminimi i e-mail-eve të njohur si SPAM, etj... të cilët bëhen shkak për futjen e IP të e-mail që ka në dispozicion në listën e zezë (Blacklist) duke sjellë bllokim të e-mailave të nisura nga Kuvendi dhe kthimin mbrapsht të tyre.
-Mirëmbajtja e fotokopjeve të Kuvendit me qëllim mbarëvajtjen e punëve të stafit të Kuvendit si edhe sigurimi i fotokopjimit të materialeve të Seancës plenare për deputetët.
-Shërbimi i Aplikacioni Kuvendi i Shqipërisë dhe Shërbimi për plaformen nderistitucionale kane ndjekur procedurat e nënshkrimit të kontratës  por gjatë vitit 2019, u përfunduar faza e investimit dhe do të vijohet me sherbimin e mirmbajtjes 
-Shërbimi i mirmbajtjes se sistemit votimit jane ndjekur 2 here procedurat por nuk rezultuan të jëne të sukseshme per mos pësmarres të OE ne procedurat e tënderimit.  
Shërbimet e mirmbajtjes për dy sistemet qe po vijon implementimi në 2020 dhe më pas marrja ne dorëzim nuk u realizuan si procedura. 

Transport i garantuar.	 
Është siguruar gadishmëria teknike e autoveturave në dispozicion të Kryesisë së Kuvendit në nivele optimale, duke garantuar një shërbim në kohë dhe me cilësinë e duhur për lëvizjet brenda dhe jashtë vendit. Me mjetet e reja të blera gjatë 2017-2019, janë mbuluar 14 udhëtime të delegacioneve parlamentare shqiptare dhe stafit të Kuvendit në vendet e rajonit: Maqedonia e Veriut, Kosovë, Mali i Zi, Serbi.
Po ashtu sipas programeve janë shoqëruar 7 delegacione që kanë zhvilluar vizita zyrate dhe pune në parlament. 
Ka vijuar zevendesimi i autoveturave të institucionit dhe me fondet e vitit 2019 u blenë 5 mjete të reja , por me vendimin  e Byrosë së Kuvendit nr.32 datë 17.01.2019 u vendos përdorimi vetëm 50% i fondit për këtë qëllim. 
Gjatë kësaj periudhe është realizuar transferimi kapital  i 7 autovetura dhe 1 minibusi, si rezultat i realizimit të blerjeve të makinave të reja sipas nje planifikimi afat-mesëm. Po vijon vleresimi edhe per 5-mjetet . Është nënshkruar marrëveshje kuadër për furnizim me karburant me marzh fitimi 6,9 % me kohëzgjatje 2 vjet (2019-2020).Gjatë vitit janë garantuar nga të tretët 13 shërbime te specializuara për mirmbajtjen dhe sigurinë e automjete  pjesë e invetarit të Kuvendit. 

Kushte optimale pune.
Veprimtaria parlamentare ushtrohet në ambiente relativisht të mëdha, në disa ndërtesa dhe rreth 200 zyra pune, salla pritje, mbledhje për konferenca, salla për media, salla e seancave plenare, salla të përshtatme me sisteme audio video për mbledhjet e komisioneve të përhershmë parlamentare, hapësira koridore, tualete, magazina, park automjetesh. Me administrim të burimeve njerzore por edhe me 14-sherbime nga të tretë, janë garantuar kushte higjenosanitare si dhe shfrytëzim me efektivitet i mjeteve elektro-mekanike.  
Bashkëlidhur  shpenzimet sipas objektivave dhe produkteve  të detajuara për vitin 2019 . 

